Annikki Luukela

Lea Annikki Luukela (s. 18. marraskuuta 1944 Kemi) on kuvataiteilija ja ensimmäisiä suomalaisia valotaiteen tekijöitä. Luukelan tuotantoon kuuluu valokineettisiä teoksia, valokuvia, valoveistoksia sekä valolla ja peileillä toteutettuja tilateoksia. Luukela on tehnyt myös hologrammiteoksia ja on käyttänyt teoksissaan myös videota. Luukela on myös suunnitellut valovisualisointeja tanssiesityksiin ja oopperatuotantoihin.   Hän on tehnyt teoksia yhdessä etenkin tanssija Leena Gustavsonin kanssa. Valoa ja ääntä yhdistäviä, diaprojektorilla toteuttamiaan teoksiaan Luukela kutsuu valotiloiksi. Keskeistä hänen abstrakteissa teoksissaan on ollut valon kokeminen.

Vuonna 1972 perustetun Dimensio-ryhmän perustajajäseniin kuuluva Luukela opiskeli Taideteollisessa oppilaitoksessa vuosina 1964–1968 sekä Frank J. Malinan Studiolla vuosina 1968–1969. Myöhemmin hän täydensi opintojaan Taideteollisessa korkeakoulussa vuosina 2001–2003. Luukelan teoksia oli ensi kertaa esillä Helsingissä 1971 ja sittemmin monissa yksityis- ja yhteisnäyttelyissä. Vuodesta 1976 alkaen hän on osallistunut näyttelyihin myös ulkomailla. Luukela on myös opetttanut eri taidekouluissa sekä Taideteollisessa korkeakoulussa.

Kemissä syntyneellä Luukelalla oli kaksi sisarta, joista kumpikin on työskennellyt taiteen ja kulttuurin parissa. Toinen sisärista oli tekstilitaiteilija Maija Lavonen.

Teoksia julkisissa tiloissa
 Verkosto, Kaisaniemen metroasema, neonputket ja hologrammiVerkosto, Kaisaniemen metroasema,  
 Valojoiku, Rovaniemi SampokeskusValojoiku, Rovaniemi

Lähteet

Kirjallisuutta
Annikki Luukela. Amos Andersonin taidemuseo Helsinki 1986. 
Annikki Luukela: valo, varjo, liike = light, shadow, movement [1984].

Aiheesta muualla

Luokka:Suomalaiset taiteilijat (taiteen uudet alueet)
Luokka:Vuonna 1944 syntyneet
Luokka:Elävät henkilöt